Berlino

**Berlino** ("Berlin" ppe turešco) è 'a capitale e cità cchiù grossa d'a Germania, cu 3.396.990 pperzone. 'A cità se trova just'ammiezzo 'a reggione do Brandeburgo, ma nunne è parte pecché rappresenta essa stessa na cità-state.

## Storia
Berlino nascette probabilmente attuorno 'o 1100, ncopp'a n'isola do sciume Sprea. A ll'abbiata v'erano dduje cità separate (Berlino e Cölln), aunite ind'a ll'anno 1307. Ind'o tiempo 'a cità addevenette sempe cchiù mpurtante, anfi a diventà 'a capitale da Prussia ind'o 1701 e da Germania ind'a ll'anno 1871. A ll'anno 1920 'a cità s'aunette cu paricchi commune attuorno a essa, crianno accussì 'a "Grande Berlino", terza cità do munno pe populazzione.

Comme capitale da Germania nazzista, Berlino fuje n'obbiettivo prencepale pe pummardamente ind'a Siconda uerra munniale. Aropp'a l'urtema uerra essa fuje spartita ind'o 1949 (accussì comm'a Germania) pe dduje pparte: Berlino Est (capitale da Germania Est, sott'o cuntrollo 'e l'Aunione Sovieteca) e Berlino Ovest ("isula" facenne pparte da Germania Ovest, sott'o cuntrollo alleato de State Aunite d'Amereca, Gran Vretagna e Franza). 'A ll'anno 1961 'a cità venette spartuta da nu muro, c'addeventaje 'o simbolo da "Cortina 'e Fierro", durante 'o periodo da "Uerra fredda". Cu 'a riunificazzione turešca (9 ottobre 1990) a cità turnaje a esse 'a capitale da Germania aunita.

## Giugrafia
### Pusizzione
'A cità se trova a nord-est da Germania, ammiezz'o Brandeburgo, a 60&nbsp;km d'o cunfine cu a Pulonnia e cchiù o meno a 250&nbsp;km d'Amburgo e da o Mar Balteco. E sciume ca ll'attraverseno song'a Sprea, ca passa ammiezzo 'a città; e l'Havel ca 'a taglia ra nord a sud a ovest, da i parte 'e Spandau. O cità vicina cchiù grossa è Potsdam (circa 150.000 abitante), capeluoco ro Brandeburgo, ca se trova azzeccata 'a periferie est da capitale. Ati cittadine grussicelle attuorno Berlino song' Oranienburg, Strausberg, Bernau,  Königs Wusterhausen, Nauen, Ludwigsfelde, Falkenberg e pur'Hennigsdorf.

### 'E riune

Berlino s'addivide pe durece distrette (*Bezirke*, ca fin'o 2001 erano 23), ca songo:
*Mitte 
*Friedrichshain-Kreuzberg 
*Pankow
*Charlottenburg-Wilmersdorf 
*Spandau
*Steglitz-Zehlendorf
*Tempelhof-Schöneberg 
*Neukölln
*Treptow-Köpenick
*Marzahn-Hellersdorf 
*Lichtenberg
*Reinickendorf

## Cultura
Dopp'a riunificazzione, ind'a ll'anne, Berlino è gghiuta addeventanno uno de centre culturale, scientifiche, e puliteche cchìù mpurtante 'e l'Europa .

## Trašpuorte

A livello 'e trašpuorte Berlino po cuntà ngopp'a na grossa rete 'e metrupulitana, addivisa ind'a 9 linee e l'U-Bahn e ati 9 (cu 'e diramazione) da S-Bahn. N'ata rete presente è chella do tram, paricchio estesa ma quase tutta a est. A livello 'e ferrovia nazionale (Deutsche Bahn), Berlino è nu mpurtante punto 'e scambio nternaziunale, cu na nova stazione (*[[Berlin Hauptbahnhof]]*) inaugurata 'o 28 'e maggio 2006.

Berlino po cuntà ngopp'a 3 aeroporti: Tempelhof, Tegel e Schönefeld; e pure ngopp a nu mpurtante puorto fluviale ngopp'a nu canale ca jesce dint'a l'Havel. Pur'a livello 'e autostrade a cità è servuta da varie tratte mpurtante comme chella pe Monaco 'e Baviera, p'Amburgo, pe Rostock e p'Hannover. A est ll'autostrada arriva a Frankfurt Oder, vicino o confine pulacco, e po prosegue ngopp'a na statale, cu vari piezzi r'autostrada angora a fernesce, ch'avarranna raggiunge, ropp'a Pulonnia, Bielorussia e Russia; passanno pe Poznań, Varsavia, Brěst, Minsk, Smolensk, arrivanno a Mosca.

## Turišmo
#### Gallarìa

File:Cityscape Berlin.jpg|Panurama
File:Braniborská brána.jpg|Porta 'e Brandeburgo (Brandenburger Tor)
File:Reichstag exterior 317.JPG|'O parlamiento (Reichstag)
File:PotsdamerPlatz Vogelperspektive 2004 1.jpg|'A chiazza 'e Postsdam (Potsdamer Platz)
File:Berlin Rotes Rathaus 2.jpg|'O "Municipio Russo" (Rotes Rathaus)
File:Havel Berlin.jpg|'A furesta 'e Grunewald
File:2006 Berliner Dom Front.jpg|'O Duomo 'e Berlino (Berliner Dom)
File:Hauptbahnhof Berlin.jpg|Stazziona Centrale da ferruvia (Berlin Hauptbahnhof)
File:Berlin Fernsehturm 2005.jpg|Torre da Televisione (Fernsehturm)
File:East Side Gallery.JPG|"East Side Gallery" (nu piezzo 'e "Muro" cuperto cu 'e graffiti) 
File:Deutsche oper berlin.jpg|'O palazzo 'e ll'Opera (Deutsche Oper)
File:Berlin Tiergarten Siegessaeule.jpg|Culonna da Vittoria (Siegessäule)
File:ICC Funkturm Berlin.jpg|ICC
File:Knut IMG 8095.jpg|Berlin Zoo, Knut 24.03.2007
File:Philharmonie 1a.jpg|Berliner Philharmonie
File:Nefertiti 30-01-2006.jpg|Berlin, Museum, Nefertiti


## Gemellagge

## Genta fammosa

## Nutarelle


## Bibliografía
* Alexandra Richie, *Berlino - Storia di una metropoli*, Milano: Mondadori, 2003, ISBN 8804346930
* Leonard Gross, *L'utlimo ebreo a Berlino*. Carroll & Graf Publishers, 1999. ISBN 0-7867-0687-2
* Chandler Tertius, *Quattrocento anni di crescita urbana: Un censimento storico*. Edwin Mellen Pr, 1987. ISBN 0-88946-207-0
* Wolfgang Ribbe, *Storia di Berlino*. Bwv - Berliner Wissenschafts-Verlag, 2002. ISBN 3-8305-0166-8
* M.Kaufman Gwertzman, *Il collasso del comunismo*, 1990.
*Anthony Read e David Fisher, *La crescita di Berlino: Biografia di una città*. New York: W.W. Norton, 1994. ISBN 0-393-03606-5
*David Clay Large, *Berlin*. New York: Basic Books, 2001. ISBN 0-465-02632-X

## Vvoce currelate
*Germania
*Berlino Est
*Berlino Ovest
*Muro 'e Berlino

## Ate pruggette

## Jonte 'a fore
*Berlino (sito do Comune)
*Berlino, cità de giuvane
*B.V.G. (sito da metropolitana 'e Berlino)



Categurìa:State 'e Germania